T-Pain
Faheem Rasheed Najm (amezaliwa tar. 30 Septemba 1985) ni mwimbaji-mtunzi, rapa, na mtayarishaji wa rekodi kutoka nchini Marekani. Anafahamika zaidi kwa jina la kisanii kama T-Pain. Ameanza shughuli za urapa akiwa katika kundi la Nappy Headz. Mnamo mwaka wa 2005, akawa mwimbaji na kuweza kutoa albamu yake ya kwanza iliyoitwa "Rappa Ternt Sanga" ikiwa na vibao vyake vikali vya "I'm Sprung" na "I'm N Luv (Wit A Stripper)". Shughuli zake kama mwimbaji, T-Pain ametumia sana kionjo cha sauti cha Auto-Tune. Tangu kutolewa kwa albamu yake ya kwanza, T-Pain ametayarisha vibao kadhaa vikali vyake mwenyewe na vya marapa na waimbaji wengine wa R&B. T-Pain pia amekuwa na single kumi kwenye chati za Billboard Hot 100. Mnamo mwaka wa 2008, ameshinda tuzo ya Grammy na rapa Kanye West kwa ajili ya single ya "Good Life". Mnamo mwaka wa 2010 ameshinda tuzo nyingine ya Grammy na Jamie Foxx kwa ajili ya single ya "Blame It". T-Pain pia ni mwanzilishi wa studio ya kurekodia ya Nappy Boy Entertainment, imeanzishwa mwaka wa 2005.
Temptations
"Temptations" ni jina la kutaja wimbo wa rapa Tupac Shakur. Ulitolewa ukiwa kama single kutoka katika albamu yake ya "Me Against the World". Wimbo ulitayarishwa na Easy Mo Bee. Wimbo uliweza kufanya vizuri chini Marekani, kwa kushika nafasi ya 68 kwenye chati za Billboard Hot 100. Muziki wake wa video umepata kuwaonesha baadhi ya wasanii wa rap kadhaa kutoka huko West Coast, ikiwa ni pamoja na Ice-T, Coolio, B-Real, na Warren G, vilevile Salt-N-Pepa, Treach, Bill Bellamy, na Jada Pinkett Smith. Tupac hakuweza kuonekana kwenye video ya wimbo huu kwa sababu alikuwa amefungwa jela. Wimbo ulishika nafasi ya #13 nchini Marekani kwenye chati za Rap, #35 kwenye chati za Hip Hop/R&B na #68 kwenye Billboard Hot 100.